གཅོད་ཡུལ་རྒྱ་མཚོའི་སྙིང་པོ་སྟན་ཐོག་གཅིག་ཏུ་
ཉམས་སུ་ལེན་པའི་ཚུལ་ཟབ་མོའི་ཡང་ཞུན་
ཞེས་བྱ་བ་བཞུགས་སོ།།

ཀུན་བཟང་དགོངས་འདུས་ཀྱི་དབང་གི་ལག་ལེན་དང་འབོག་ཆོག་སྐོར།

༈ ན་མོ་གུ་རུ།
འཁྲུལ་རྟོག་ཆོས་སྐུ་དག་པ་ཆེར།།
གཅོད་པའི་ཐབས་མང་སྟོན་མཛད་པ།།
བླ་མ་ཡུམ་ཆེན་མཆོག་ཞབས་ལ།།
བཏུད་ནས་སྙིང་པོའི་རྣལ་འབྱོར་འཆད།།
དེའང་ཡོན་ཏན་རིན་པོ་ཆེ་སྡུད་པ་ལས།
རྒྱུ་རྣམ་བཞི་ཡིས་བྱང་ཆུབ་སེམས་དཔའ་མཁས་སྟོབས་ལྡན།།
བདུད་བཞིས་ཐུབ་པར་དཀའ་ཞིང་སྐྱོད་པར་མི་ནུས་ཏེ།།
སྟོང་པར་གནས་དང་སེམས་ཅན་ཡོངས་སུ་མི་གཏོང་དང༌།།
ཇི་སྐད་སྨྲས་བཞིན་བྱེད་དང་བདེ་གཤེགས་བྱིན་རླབས་ཅན།།
ཞེས་ཁྱད་པར་ཅན་གྱི་དོན་བཞིའི་གདམས་ངག་ལག་ལེན་དུ་བསྟར་བ་ཤེས་རབ་ཀྱི་ཕ་རོལ་
ཏུ་ཕྱིན་པའི་མན་ངག་གི་སྙིང་པོ་དམ་ཆོས་བདུད་ཀྱི་གཅོད་ཡུལ་དུ་གྲགས་པའི་གདམས་ངག་རྒྱ་
མཚོ་ལྟ་བུའང་ཏིང་ངེ་འཛིན་གསུམ་དང་མཐུན་པའི་ལྟ་སྒོམ་སྤྱོད་གསུམ་གྱི་ས་ལམ་གྱི་ཡོན་ཏན་གོང་
དུ་སྤེལ་བ་ཡིན་པས་ན་ལུས་སྦྱིན་ཐུན་གཅིག་ལའང་དེ་དག་ཡ་བྲལ་དུ་མ་སོང་བར་དགོས་སོ། །
དེ་ལ་གཅོད་ཅེས་བྱ་བའི་དོན་ནི་རང་རྒྱུད་ཀྱི་བདག་དང་བདག་གིར་འཛིན་པ་ལིང་ངེར་སྤངས་ནས།
གཞན་སྣང་གང་ལའང་མཚན་འཛིན་གྱི་འདུ་ཤེས་མི་འཇུག་པར་སྒྱུ་མ་ལྟ་བུའི་སྤྱོད་པ་སྤྱད་པ་ཡིན་
466

གཅོད་ཡུལ་རྒྱ་མཚོའི་སྙིང་པོ་སྟན་ཐོག་གཅིག་ཏུ་ཉམས་སུ་ལེན་པའི་ཚུལ་ཟབ་མོའི་ཡང་ཞུན།

པས་དེ་གཞིར་བཞག་ནས། ཉམས་ལེན་དངོས་ལ་གསུམ། བདེ་གཤེགས་ཀྱི་བྱིན་རླབས་རང་ལ་འཇུག་པར་
བྱེད་པ་སྔོན་འགྲོའི་ཆོས། ཤེས་རབ་དང་སྙིང་རྗེའི་སྟོབས་ཀྱིས་སྟོང་པར་གནས་ཤིང་སེམས་ཅན་གྱི་དོན་སྒྲུབ་པ་
དངོས་གཞིའི་ཉམས་ལེན། ཇི་སྐད་དམ་བཅས་པ་ལས་མི་འགལ་བར་སྤྱོད་པ་རྗེས་ཀྱི་བྱ་བའོ། །དང་པོ་ལ་
གཉིས། ཐེག་ཆེན་གྱི་སྒོར་འཇུག་པ་ནི་བློ་ལྡོག་རྣམ་བཞི་དྲན་པར་བྱས་ལ་སྐྱབས་ཡུལ་གསལ་གདབ་པ་ནི།
མདུན་གྱི་ནམ་མཁར་སེང་ཁྲི་པད་ཉིའི་སྟེང༌།།
མ་གཅིག་བླ་མ་ཤེས་རབ་ཕར་ཕྱིན་ལ།།
དཀོན་མཆོག་རྩ་གསུམ་སྐྱབས་ཡུལ་རྒྱ་མཚོས་བསྐོར།།
མཁའ་ཁྱབ་འགྲོ་ལ་ཐུགས་རྗེས་གཟིགས་པར་གྱུར།།
སྐྱབས་འགྲོ་ནི།
ནམ་མཁའི་གནས་སུ་ནམ་མཁའ་གང་བ་ཡི།།
བླ་མ་ཡི་དམ་མཁའ་འགྲོའི་ཚོགས་རྣམས་དང༌།།
སངས་རྒྱས་ཆོས་དང་འཕགས་པའི་དགེ་འདུན་ལ།།
བདག་སོགས་འགྲོ་ཀུན་གུས་པས་སྐྱབས་སུ་མཆི།།
སེམས་བསྐྱེད་པ་ནི།
སེམས་ཅན་བདེ་དང་ལྡན་གྱུར་ཅིག།
སྡུག་བསྔལ་ཀུན་དང་བྲལ་གྱུར་ཅིག།
བདེ་དང་རྟག་ཏུ་མི་འབྲལ་ཞིང༌།།
ཆོས་ཀུན་མཉམ་ཉིད་རྟོགས་པར་ཤོག།
467

ཀུན་བཟང་དགོངས་འདུས་ཀྱི་དབང་གི་ལག་ལེན་དང་འབོག་ཆོག་སྐོར།

མོས་གུས་ཀྱིས་བྱིན་འབེབས་པ་ལ་ཐོག་མར་སྐྱབས་ཡུལ་དེ་ཉིད་ཚོགས་ཞིང་དུ་བྱས་ཏེ།
བདག་གི་ལུས་དང་ལོངས་སྤྱོད་དང༌།།
དུས་གསུམ་དགེ་བའི་དངོས་པོ་རྣམས།།
སེམས་ཅན་ཀུན་གྱི་དོན་གྱི་ཕྱིར།།
གུས་པས་ཁྱེད་ལ་འབུལ་བར་བགྱི།།
ཀུན་ནས་གཟིགས་པའི་སྤྱན་ལྡན་པ།།
ཡོན་གནས་དམ་པ་ཁྱེད་རྣམས་ཀྱིས།།
བདག་ལ་བརྩེ་བས་ཉེར་དགོངས་ཏེ།
བཞེས་ནས་བྱིན་གྱིས་བརླབས་ཏུ་གསོལ།།
དེ་ནས་གསོལ་བ་གདབ་པ་ནི།
ན་མོ་གུ་རུ།
ཤེས་རབ་ཕ་རོལ་ཕྱིན་མངའ་རྒྱལ་ཡུམ་དང༌།།
གཉིས་མེད་མ་གཅིག་ཡུམ་ཆེན་མཁའ་འགྲོའི་གཙོ༎
ཟབ་དོན་གཅོད་ཡུལ་རྩ་བརྒྱུད་བླ་མ་
གསོལ་བ་འདེབས་སོ་བྱིན་གྱིས་བརླབ་ཏུ་
བདག་གི་ལུས་དང་ལོངས་སྤྱོད་དངོས་པོ་ཀུན།།
ཞེན་པ་མེད་པར་འབུལ་ལོ་བཞེས་ནས་ཀྱང༌།།
འགྲོ་ཀུན་དོན་དུ་བདག་འཛིན་བློས་ཐོང་ཞིང༌།།
དགོས་མེད་རྒྱུད་ལ་སྐྱེ་བར་བྱིན་གྱིས་རློབས།།
468

གཅོད་ཡུལ་རྒྱ་མཚོའི་སྙིང་པོ་སྟན་ཐོག་གཅིག་ཏུ་ཉམས་སུ་ལེན་པའི་ཚུལ་ཟབ་མོའི་ཡང་ཞུན།

རང་སེམས་སྐྱེ་མེད་གཅིག་ཆོད་རྟོགས་པ་དང༌།།
རྐྱེན་ངན་ལམ་དུ་ལོངས་པར་བྱིན་གྱིས་རློབས།།
ཁམས་གསུམ་སྲིད་དུ་ཆོད་པར་བྱིན་གྱིས་རློབས།།
འགྲོ་དྲུག་གཉེན་དུ་འདུ་བར་བྱིན་གྱིས་རློབས།།
འཁོར་འདས་དབྱིངས་སུ་དག་པར་བྱིན་གྱིས་རློབས།།
གཟུང་འཛིན་འཁྲི་བ་ཆོད་པར་བྱིན་གྱིས་རློབས།།
བདག་མེད་གནས་ལུགས་རྟོགས་པར་བྱིན་གྱིས་རློབས།།
ཞེས་མོས་གུས་རྩེ་གཅིག་པས་གསོལ་བ་བཏབ་ལ།
འཁོར་རྣམས་བླ་མ་ལ་ཐིམ་གནས་གསུམ་གྱི།།
འབྲུ་གསུམ་འོད་ཟེར་བདག་གི་གནས་གསུམ་ཞུགས།།
སྒོ་གསུམ་རྡོ་རྗེ་གསུམ་དུ་བྱིན་གྱིས་བརླབས།།
བླ་མ་འོད་ཞུ་རང་དང་གཉིས་མེད་གྱུར།།
གཉིས་པ་དངོས་གཞི་ལ་གསུམ། དང་པོ་རྡོ་རྗེ་ལྟ་བུའི་ཏིང་ངེ་འཛིན་གྱིས་ལྟ་བས་ཐག་བཅད་པ་ལ་
དབྱིངས་རིག་བསྲོ་བ་ནི་རླུང་ཁ་སྦྱོར་བྱས་ལ།
ལུས་ཀུན་ཁྱབ་པའི་རྣམ་ཤེས་འུབ་ཀྱིས་འདུས།།
རྐང་མཐིལ་གཉིས་སུ་ཐིག་ལེ་དཀར་མཚེར་གྱུར། །ཕཊ།
འི་སྦུབས་བརྒྱུད་སུམ་མདོར་གཅིག་ཏུ་འདྲེས།
སྤྱི་བོ་ནས་ཐོན་མཁའ་དང་དབྱེར་མེད་གྱུར། །ཕཊ།
469

ཀུན་བཟང་དགོངས་འདུས་ཀྱི་དབང་གི་ལག་ལེན་དང་འབོག་ཆོག་སྐོར།

ཅེས་ནམ་མཁས་གར་ཁྱབ་རིག་པས་ཁྱབ་པར་བྱས་ལ་བཞག་གོ །ཡུམ་དོན་ངོས་བཟུང་བ་ནི།
རང་རིག་རྟག་ཆད་སྐྱེ་འགག་འགྲོ་འོང་བྲལ།།
ཡོད་མེད་ལ་སོགས་གང་གི་ཕྱོགས་མ་ལྟུང།
བྱ་བྱེད་ཕན་གནོད་མ་གྲུབ་ངོས་བཟུང་མེད།།
གཞི་རྩ་ཀུན་བྲལ་ནམ་མཁའ་ལྟ་བུའོ། །ཕཊ།
ཅེས་གང་ཡང་ཡིད་ལ་མི་བྱེད་པར་ཅི་གནས་སུ་མཉམ་པར་བཞག་གོ །བདུད་བཞི་དབྱིངས་སུ་གཅོད་པ་ནི།
ཡུལ་ལ་གཟུང་འཛིན་སྐྱེས་པ་ཐོག་བཅས་བདུད།།
ཤུགས་འབྱུང་སེམས་ཀྱི་འཆར་སྒོ་ཐོགས་མེད་བདུད།།
མཐུན་རྐྱེན་འདོད་རྒུས་གཡེང་བའི་དགའ་བྲོད་བདུད།།
ཀུན་གྱི་རྩ་བ་འཛིན་རྟོག་སྙེམས་བྱེད་བདུད།།
གང་ཤར་སྐྱེ་མེད་དབྱིངས་སུ་བཅད་པར་བྱ། །ཕཊ།
ཅེས་རྣམ་རྟོག་ཐོལ་སྐྱེས་རྦད་ཆོད་དུ་གཏང་ངོ་།།
གཉིས་པ་སྒྱུ་མ་ལྟ་བུའི་ཏིང་ངེ་འཛིན་གྱི་སྒོམ་པས་ཉམས་སུ་བླང་བ་ནི། དབྱིངས་རིག་བསྲེས་པས་
སྤྲོས་པ་ཀུན་དང་བྲལ་བའི་རང་རིག་འོད་གསལ་བ་དེ་ཉིད་བསྒོམ་བྱའི་དངོས་གཞི་ཡིན་ལ། དེ་རྟོགས་བྱེད་ཀྱི་
རྩལ་སྦྱོང་དུ་ཞི་ལྷག་གི་དམིགས་པའི་རྣམ་འགྱུར་མང་དུ་འབྱུང་ཡང་སྐབས་འདིར་ཕུང་པོ་གཟན་ཏུ་བསྐྱུར་བ་ལ་
གཉིས་ལས་ཐོག་མར་དཀར་འགྱེད་ནི།
ཕཊ༑ སྟོང་ཉིད་རྩལ་མདངས་རང་ལུས་ཆེ་བརྗིད་ཚོ།།
གཞོན་མཛེས་ཡིད་དུ་འོང་བའི་སྙིང་ག་ནས།།
470

གཅོད་ཡུལ་རྒྱ་མཚོའི་སྙིང་པོ་སྟན་ཐོག་གཅིག་ཏུ་ཉམས་སུ་ལེན་པའི་ཚུལ་ཟབ་མོའི་ཡང་ཞུན།

རང་སེམས་གྲི་ཐོད་ཐོགས་པའི་རྣལ་འབྱོར་མ༎
བདེ་བའི་ཉམས་ལྡན་མདུན་མཁར་རྒྱངས་ཀྱིས་ཐོན།།
རང་བྱུང་སྒྱེད་པུར་བྷནྫ་ལིང་གིས་ཕོག།
བེམ་པོ་ཏིལ་འབྲུ་ཙམ་དུ་བསིལ་ཏེ་བླུགས།།
ཨོཾ་ཨཱཿཧཱུྃ་གིས་ཡེ་ཤེས་བདུད་རྩིར་བསྒྱུར།།
འདོད་ཡོན་ལོངས་སྤྱོད་བསམ་མི་ཁྱབ་པར་གྱུར། །ཕཊ།
རང་རིག་རྩལ་ལས་ཤར་བའི་འཁོར་འདས་ཀྱི།།
མགྲོན་རིགས་རྣམ་པ་བཞི་རུ་གཏོགས་སོ་ཅོག།
འདིར་གཤེགས་འདིར་འདུས་སྤྲིན་ཕུང་འཁྲིགས་ལྟར་བཞུགས།།
སྤྲུལ་པའི་ལྷ་མོས་ཐོད་པའི་བདུད་རྩིས་མཆོད། །ཕཊ།
རྩ་བརྒྱུད་བླ་མ་དཀོན་མཆོག་རིན་ཆེན་གསུམ།།
ཕྱོགས་དུས་རྒྱལ་བ་བྱང་སེམས་ཉན་རང་ཚོགས།།
ཐེག་དགུ་རྒྱུད་སྡེ་བཞི་དྲུག་དཀྱིལ་འཁོར་ལྷ།།
གནས་ཡུལ་མཁའ་འགྲོ་རྒྱུད་གསུམ་དམ་ཅན་ལ།།
བླ་མེད་ཀུན་བཟང་མཆོད་པའི་སྤྲིན་ཏུ་འབུལ།།
ཟག་མེད་བདེ་བ་ཆེན་པོས་ཐུགས་ཚིམས་ནས།།
བདག་སོགས་འགལ་རྐྱེན་ལམ་དུ་ལོངས་པ་དང༌།།
གཅོད་ཡུལ་མཐའ་རུ་ཕྱིན་པར་བྱིན་གྱིས་རློབས། །ཕཊ།
471

ཀུན་བཟང་དགོངས་འདུས་ཀྱི་དབང་གི་ལག་ལེན་དང་འབོག་ཆོག་སྐོར།

གཙང་རིགས་དཔལ་མགོན་བདུན་ཅུ་རྩ་ལྔ་སོགས།།
ཡོན་ཏན་མགྲོན་རིགས་ཐུགས་ལ་དགྱེས་རྒུར་འབུལ།།
འཇིག་རྟེན་མཐའ་དག་བདེ་བས་འཚོ་བ་དང༌།།
བསམ་དོན་ཆོས་བཞིན་འགྲུབ་པའི་སྡོང་གྲོགས་མཛོད། །ཕཊ།
དུས་གསུམ་ཕ་མ་ཁམས་གསུམ་སྐྱེ་གནས་བཞི།།
རིགས་དྲུག་སྙིང་རྗེའི་མགྲོན་གྱུར་ཐམས་ཅད་ལ།།
འདོད་རྒུ་ནམ་མཁའ་མཛོད་ཀྱི་ཆར་བབས་ནས།།
སྡུག་བསྔལ་ཀུན་བྲལ་རྟག་ཏུ་བདེ་ཐོབ་ཤོག །ཕཊ།
ཚེ་རབས་ཐོག་མ་མེད་ནས་ད་ལྟའི་བར།།
གནོད་འཚེའི་ལན་ཆགས་བདག་པོ་གང་མཆིས་ལ།།
ལུས་སྲོག་ལོངས་སྤྱོད་གླུད་དང་བུ་ལོན་འཇལ།།
ཤ་འཁོན་ཆོད་ཅིང་བྱང་ཆུབ་སེམས་ལྡན་ཤོག །ཕཊ།
སྤྲོ་ན།
བདག་གིས་བསམ་པའི་སྟོབས་དང་ནི།།
དེ་བཞིན་གཤེགས་པའི་སྦྱིན་སྟོབས་དང༌།།
ཆོས་ཀྱི་དབྱིངས་ཀྱི་སྟོབས་རྣམས་ཀྱིས།།
འཕགས་པ་རྣམས་ལ་མཆོད་པ་དང༌།།
472

གཅོད་ཡུལ་རྒྱ་མཚོའི་སྙིང་པོ་སྟན་ཐོག་གཅིག་ཏུ་ཉམས་སུ་ལེན་པའི་ཚུལ་ཟབ་མོའི་ཡང་ཞུན།

སེམས་ཅན་ཀུན་ལ་ཕན་གདགས་སླད།།
དོན་རྣམས་གང་དག་བསམ་པ་ཀུན།།
དེ་དག་ཐམས་ཅད་ཅི་རིགས་པ།།
ཐོགས་པ་མེད་པར་འབྱུང་གྱུར་ཅིག།
ཅེས་བརྗོད། གཉིས་པ་དམར་འགྱེད་ནི།
ཕཊ༑ སྟོང་ཁམས་ཁྱབ་པའི་རང་ལུས་ལས།།
རང་སེམས་ཁྲོས་མ་དབྱིངས་སུ་ཐོན།།
པགས་པ་བཤུས་ནས་ཕྱལ་གྱིས་བཏིང༌།།
ཡན་ལག་ལྷུ་གཟུགས་དུམ་བུར་གཏུབས།།
དབང་པོ་ནང་ཁྲོལ་སིལ་བུར་སྤུངས།།
ཤ་རི་ཁྲག་མཚོ་ཀླད་ཞག་འདམ།།
རུས་པའི་གྲམ་ཁྲོད་འཇིག་རྟེན་གང༌།།
སྦྲེ་སྣུབ་རླངས་པ་མ་ཡལ་བ།།
ནུས་བཅུད་ཕུན་ཚོགས་སྐྱེ་བདུན་བཞིན།།
མྱོང་གྲོལ་ཟད་མི་ཤེས་པར་གྱུར། །ཕཊ།
སྲིད་པ་གསུམ་ན་གནས་ཤིང་རྒྱུ།།
ལྷ་སྲིན་སྡེ་བརྒྱད་དྲེགས་པ་ཅན།།
473

ཀུན་བཟང་དགོངས་འདུས་ཀྱི་དབང་གི་ལག་ལེན་དང་འབོག་ཆོག་སྐོར།

འཆི་བདག་གཤིན་རྗེ་གནས་ལུས་གདོན།།
ཁྱད་པར་བདག་སོགས་སེམས་ཅན་ལ།།
གནོད་འཚེའི་བསམ་སྦྱོར་འཆང་བ་རྣམས།།
འཁོར་གཡོག་སྡེ་དང་དཔུང་བཅས་པ།།
སྐད་ཅིག་མྱུར་དུ་འདིར་འདུས་ཤིག །ཕཊ།
མ་རིག་དབང་གིས་ཐོགས་མེད་ནས།།
སྡུག་བསྔལ་རྟེན་གཞི་ལུས་འདི་གྲུབ།།
སྔོན་ཆད་བདག་ཏུ་བཟུང་བས་ཕུང༌།།
ཁྱེད་རྣམས་དྲིན་ཅན་ཕ་མ་སྟེ།།
དེ་སྔ་འདྲེ་རུ་འཛིན་པས་འཁྲུལ།།
ད་ནི་བདག་འཛིན་ལིང་གིས་བོར།།
ཅི་སྣང་བདེན་མེད་སྒྱུ་མའི་ངང་།།
ཆགས་ཞེན་མེད་པར་ཅི་འདོད་སྟེར།།
ཤ་ཁྲག་རུས་པ་ཕུང་པོ་ལྔ།།
ནང་ཁྲོལ་པགས་པ་རྩ་རྒྱུས་སོགས།།
བཙོ་བསྲེགས་རློན་པ་གང་བདེར་ཟོ།།
དོགས་མེད་དགའ་བའི་ཡིད་ཀྱིས་སྤྱོད།།
474

གཅོད་ཡུལ་རྒྱ་མཚོའི་སྙིང་པོ་སྟན་ཐོག་གཅིག་ཏུ་ཉམས་སུ་ལེན་པའི་ཚུལ་ཟབ་མོའི་ཡང་ཞུན།

ཐུབ་ཚད་ཟོ་ལ་ཁྱག་ཚད་ཁུར།།
བུ་ལོན་བྱང་ཞིང་ལན་ཆགས་འཁོར།།
དགའ་མགུ་ཡི་རང་བྱང་སེམས་ལྡན།།
ཉོན་མོངས་སྡིག་སྒྲིབ་ཀུན་ཞི་ནས།།
ཕྱམ་གཅིག་སངས་རྒྱས་ཐོབ་པར་ཤོག །ཕཊ།
གསུམ་པ་དཔའ་བར་འགྲོ་བའི་ཏིང་ངེ་འཛིན་གྱི་སྤྱོད་པས་བོག་དབྱུང་བ་ནི། ལྟ་སྒོམ་དེ་དག་
ཉམས་སུ་བླངས་པས་ནང་གི་སྟེམས་རྟོག་སྟན་ཐོག་ཏུ་ཆོད་པ་ན། བརྟན་ཅིང་བོགས་དབྱུང་བའི་ཆེད་དུ་
གདམས་ངག་ཁྱད་པར་བ་དང་ལྡན་པས་གཉན་ཁྲོད་འགྲིམས་ཤིང་བསླངས་ཚད་ཚར་ཚད་གཏན་ལ་དབབ་
པ་ཡིན་ཡང༌། སྐབས་འདིར་ལྟ་སྒོམ་དེ་དག་ཉམས་སུ་ལེན་པའི་ཚེ་སྙེམས་བྱེད་ཀྱི་རྟོག་པ་ལྟོངས་ན་འབུར་
འཇོམས་སུ་གཅོད་དེ།
ཨ་ནི་སྟོང་ཉིད་ནམ་མཁའ་འདྲ།།
འདྲེ་བས་སངས་རྒྱས་ཀྱིས་མ་གཟིགས།།
ལུས་ནི་སྦྱིན་པ་བཏང་ཟིན་པས།།
ཆགས་དང་ཞེན་ཡུལ་སྤུ་ཙམ་མེད།།
ཁྱེད་རྣམས་ཇི་ལྟར་དགའ་བ་གྱིས།།
བདག་འཛིན་བརླག་པར་མཛད་དུ་གསོལ། །ཕཊ།
475

ཀུན་བཟང་དགོངས་འདུས་ཀྱི་དབང་གི་ལག་ལེན་དང་འབོག་ཆོག་སྐོར།

ཅེས་ནང་དང་གསང་བའི་སློང་གང་བྱུང་སྟོང་ཉིད་ཀྱི་དབྱིངས་སུ་གཅད་པར་བྱའོ། །གསུམ་
པ་རྗེས་ཀྱི་བྱ་བ་ལ་གསུམ་སྟེ།
བྱམས་དང་ཆོས་ཀྱི་སྦྱིན་པ་བྱ་བ་ནི།
གནོད་བྱེད་གཙོར་གྱུར་ཕ་མ་སེམས་ཅན་གྱི།།
སྡུག་བསྔལ་མ་ལུས་བདག་ལ་སྨིན།།
བདག་གི་བདེ་དགེ་དེ་དག་ལ་སྨིན་ནས།།
འགྲོ་ཀུན་སྡུག་བསྔལ་དང་བྲལ་བདེ་ལྡན་ཤོག །ཕཊ།
ཆོས་རྣམས་ཐམས་ཅད་རྒྱུ་ལས་བྱུང༌།།
དེ་རྒྱུ་དེ་བཞིན་གཤེགས་པས་གསུངས།།
རྒྱུ་ལ་འགོགས་པ་གང་ཡིན་པ།།
དགེ་སྦྱོང་ཆེན་པོས་འདི་སྐད་གསུངས།།
ག་པ་ཅི་ཡང་མི་བྱ་ཞིང་།།
དགེ་བ་ཕུན་སུམ་ཚོགས་པར་སྤྱད
རང་གི་སེམས་ནི་ཡོངས་སུ་འདུལ།།
འདི་ནི་སངས་རྒྱས་བསྟན་པ་ཡིན།།
སྐར་མ་རབ་རིབ་མར་མེ་དང༌།།
སྒྱུ་མ་ཟིལ་པ་ཆུ་བུར་དང༌།།
476

གཅོད་ཡུལ་རྒྱ་མཚོའི་སྙིང་པོ་སྟན་ཐོག་གཅིག་ཏུ་ཉམས་སུ་ལེན་པའི་ཚུལ་ཟབ་མོའི་ཡང་ཞུན།

རྨི་ལམ་གློག་དང་སྤྲིན་ལྟ་བུར།།
འདུས་བྱས་ཆོས་རྣམས་དེ་ལྟར་བལྟ།།
གཅད་བྱ་གཅོད་བྱེད་དབྱིངས་སུ་བསྐྱལ་བ་ནི།
ལྷ་ཡང་སེམས་ལ་འདྲེ་ཡང་རང་གི་སེམས།།
རང་སེམས་གདོད་ནས་མ་སྐྱེས་སྤྲོས་པ་བྲལ།།
རྟེན་ཅིང་འབྲེལ་འབྱུང་སྣང་ལ་མ་འགག་པར།།
ཞེན་མེད་སྒྱུ་མའི་འཁྲུལ་འཁོར་དབྱིངས་སུ་ཐིམ། །ཕཊ།
ཅེས་རང་ངོ་ལ་ཆེར་གྱིས་བལྟས་ཏེ་སེམས་སྣང་སྟོང་ཉིད་དུ་བསྟིམ། རྗེས་ཐོབས་སྔོ་སྨོན་གྱི་རྒྱས་གདབ་པ་ནི།
དགེ་བ་འདི་ཡིས་མཁའ་མཉམ་འགྲོ་བ་ཀུན།།
སྒྲིབ་གཉིས་བྱང་ཞིང་ཚོགས་གཉིས་ཡོངས་སུ་རྫོགས།།
བདག་འཛིན་བློས་ཐོང་རྐྱེན་ངན་གྲོགས་སུ་འཆར།།
ཆོས་སྐུ་ཡུམ་ཆེན་གོ་འཕང་མྱུར་ཐོབ་ཤོག
ཅེས་དང་གཞན་ཡང་ཐེག་པ་ཆེན་པོའི་བསྔོ་སྨོན་ཅི་ལྟར་རིགས་པ་བྱའོ།།
འདི་ནི་གཅོད་ཡུལ་གྱི་ལམ་ཟབ་དྲིལ་བའི་དབང་དུ་བྱས་པས་རྒྱུན་དུ་ཉམས་ལེན་ནུས་ན་མཆོག